**מעגל עונות השנה**

**החורף הגיע**

**⏴ במבט חדש לכיתה א**

**היקף יחידת הלימוד:** 1 שעור

**עמוד:** 44

# שימו לב! את הנושא מאפייני – סימני העונה (לדוגמה, חורף) יש ללמד בכל עונה.

# מבנה השיעור בכל עונה יהיה דומה לזה המוצע להלן:

# מטרות

* התלמידים יתארו את הסימנים המאפיינים את החורף.
* התלמידים יציינו שהחורף הוא אחד מארבע עונות שנה ושהוא חוזר כל שנה בתהליך מחזורי.

# היערכות לשיעור

* כרזה מעגל עונות השנה (מופיעה גם כאיור בעמודים 7-6 בחוברת). הכרזה נמצאת באתר במבט חדש (כיתה א).
* להכין כרטיס מילה: **חורף**
* מומלץ לקרוא את מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמודים 58 - 63.

**מהלך השיעור (ראו בעמודים הבאים).**

# מהלך השיעור: פתיחה לנושא מעגל עונות השנה

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בסימנים המאפיינים את החורף.  מבקשים מהתלמידים לפתוח את החוברת בעמוד 44 (המורה מציגה לתלמידים את העמוד בחוברת שלה ובספר הדיגיטלי).  מתבוננים באיור **מעגל עונות השנה** שבעמוד זה.  שואלים:   * מה מציג/מתאר האיור? (מעגל עם שמות החודשים, איור 4 עונות שנה, בעלי חיים, צמחים ובני אדם. גזרת החורף צבעונית).   מתבוננים באיור **מעגל עונות השנה** שבעמוד 8.  שואלים:   * מה מציג/מתאר האיור שבעמוד זה? (מעגל עם שמות החודשים, איור 4 עונות שנה, תופעות מזג אוויר, בעלי חיים, צמחים ובני אדם. גזרת סתיו צבעונית ושאר העונות אפורות – תמונת שחור/לבן ).   עורכים השוואה בין האיורים:   * במה דומים האיורים? (בכולם: העונות במעגל, תופעות מזג אוויר, בכל העונות מוצגים בעלי חיים צמחים ובעלי חיים). * במה שונה האיור בעמוד זה מהאיור בעמוד 8? (גזרת החורף צבעונית בעמוד 44 גזרת הסתיו צבעונית בעמוד 8). * מדוע גזרת החורף צבעונית באיור בעמוד 44? * מהם הסימנים המאפיינים את החורף? |
| התנסות | **החורף הגיע**  שואלים: איך יודעים שהחורף בא?  מקריאים את קטע הפתיחה בעמוד 44.  ממשיכים את הדיון באמצעות השאלות בשיח שבעמוד זה.   * מהם הסימנים המאפיינים את החורף? * אילו סימנים נוספים על אילו שראינו באיור וקראנו בקטע הפתיחה מאפיינים את החורף?   מבקשים מהילדים לצייר את עונת החורף.  אפשר לבחור בפעילות יצירה אחרת שתעסוק בעונה. |
| המשגה | **סיכום מאפייני העונה**  התלמידים מציגים את האיורים ואו היצירה בקבוצה/במליאת הכיתה.  תולים את היצירות בלוח מרכזי בכיתה ומציינים את הסימנים המאפיינים העונה.  **שימו לב!** חשוב להתייחס בסימנים לארבעה ההיבטים שיחזרו בכל אחת מן העונות: תופעות מזג אוויר, צמחים, בעלי חיים ובני אדם. אפשר לערוך מיון של הסימנים למרכיבים אלה יחד על הלוח. |
| יישום | **סימני חורף**  כותבים על הלוח את המילה **חורף** ועונים על חידות.  כתבו:   * שם של צמח שצומח בחורף: * שם של בעל חיים פעיל בחורף: * שם של דבר שהאדם משתמש בחורף: * שם של תופעת מזג אוויר שרואים בחורף:   אפשר לבקש מהתלמידים לחבר חידות כאלה גם בעצמם. |
| סיכוםורפלקציה | מה חדש למדתי על החורף?  מה אני אוהב בחורף? |